Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 83/2000. (VI. 15.) Korm. rendelethez
Paragraph Index: 15

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — gyakorlati jegyek megszerzéséből, a beszámolók, kollokviumok és szigorlatok letételéből és a szakdolgozat elkészítéséből, valamint a záróvizsga letételéből tevődik össze. 5.1. A kötelező szigorlatok száma: 4 — jogi alaptan, — közigazgatási jog, — polgári eljárásjog, — büntető eljárásjog tantárgyakból. 5.2. A szakdolgozat A szakdolgozat a szakképzettségnek megfelelő, a szakmai tárgyakhoz kapcsolódó írásbeli munka, amely tanúsítja, hogy a hallgató kellő jártasságot szerzett a tanult ismeretanyag gyakorlati alkalmazásában, képes adatgyűjtésre, értékelésre, következtetések levonására, helyes vélemény- II. rész JOGSZABÁLYOK 2000/57. szám alkotásra, a témához kapcsolódó szakirodalom feldolgozására, a felmerülő problémák szakszerű megoldására. 5.3. A záróvizsga 5.3.1. A záróvizsgára bocsátás feltételei: — a tantervben előírt beszámolók, vizsgák teljesítése, — a szakdolgozat benyújtása, — az előírt szakmai gyakorlatok teljesítése, — egy idegen nyelvből középfokú „C” típusú államilag elismert vagy azzal egyenértékű nyelvvizsga. 5.3.2. A záróvizsga részei: — a szakdolgozat megvédése, — komplex szóbeli vizsga az alkotmányjog, büntetőjog, polgári jog, továbbá a bírósági és ügyészségi ügyvitel és igazgatás témaköreiből. 5.3.3. A záróvizsga eredménye A záróvizsga eredménye a szakdolgozatra és az annak megvédésére adott érdemjegyek átlagából, valamint a szóbeli záróvizsga érdemjegyéből képzett, egészre kerekített átlag. A Kormány 84/2000. (VI. 15.) Korm. rendelete az egyetemi szintű molekuláris biológus alapképzési szak képesítési követelményeiről

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes